|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | |  | **iba na MSP (0 - 249 zamestnancov)** | |  | **iba na veľké podniky (250 a viac zamestnancov)** | |  | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| *Podnikateľské subjekty vykonávajúce poradenské činnosti vo verejnom obstarávaní – osobitne tie, ktoré poskytujú komplexnú záštitu nad celým priebehom verejného obstarávania.*  *Z hľadiska kvantifikácie dotknutých subjektov je možné len všeobecne poukázať na to, že k 26. 9. 2018 bolo v živnostenskom registri SR evidovaných celkovo 5 744 podnikateľských subjektov (FO a PO) s predmetom podnikania „verejné obstarávanie“* |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| *Počas mesiaca november 2018 prebehli konzultácie s celým spektrom zástupcov aplikačnej praxe a odbornej verejnosti, v rámci čoho bolo pozvaných aj niekoľko zástupcov dotknutého podnikateľského sektora. Cieľom konzultácii bolo predstavenie zamýšľaného konceptu zriadenia Komory verejného obstarávania. Konzultácie sa týkali základných otázok fungovania komory – ako samofinancovanie komory, disciplinárna zodpovednosť členov komory, finančné náklady pre podnikateľský sektor, typológia členstva v komore, kreditový systém vzdelávania a výber lektorov, organizačná štruktúra komory, vzťah komory a Úradu pre verejné obstarávanie. V rámci konzultačných diskusií bola vo všeobecnosti myšlienka profesionalizácie verejného obstarávanie prijatá pozitívne. Podnikateľské prostredie rovnako neodmietlo koncept profesionalizácie verejného obstarávania prostredníctvom vytvorenia samosprávnej stavovskej organizácie. Zástupcovia podnikateľov v rámci konzultácií poukázali napríklad na potrebu komoditnej špecializácie členov komory (napr. na stavebné práce, obstarávanie informačných technológií, alebo niektorých špecifických tovarov). Rovnako bolo zo strany zástupcov podnikateľov poukázané na potrebu vytvorenia systému hodnotenia členov komory, ktorý by mal plniť obdobnú funkciu ako plní evidencia referencií.*  *Na predmetné konzultácie boli prizvané nasledujúce subjekty:*  *1. Slovenská komora architektov*  *2. Asociácia zamestnávateľov zväzov a združení*  *3. Klub 500*  *4. Zväz stavebných podnikateľov Slovenska*  *5. IT asociácia Slovenska*  *6. Bratislavská organizácia cestovného ruchu*  *7. Asociácia priemyselných zväzov*  *8. Konfederácia odborných zväzov*  *9. Zväz strojárskeho priemyslu*  *10. Republiková únia zamestnávateľov*  *11. Slovenský živnostenský zväz*  *12. Švédska obchodná komora v SR*  *13. Slovensko-rakúska obchodná komora*  *14. Slovensko-nemecká obchodná a priemyselná komora*  *15. Slovak Compliance Circle*  *16. Podnikateľská aliancia Slovenska*  *17. Francúzsko - slovenská obchodná komora*  *18. Holandská obchodná komora v Slovenskej republike*  *19. Americká obchodná komora v Slovenskej republike* |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| *Na základe skutočností uvedených v poznámkach k doložke vplyvov,**predpokladané zvýšenie nákladov nie je možné v súčasnej fáze vyčísliť. Je však možné poukázať na to, že zvýšenie finančných nákladov spôsobia práve poplatky za absolvovanie skúšky, členský príspevok a poistenie zodpovednosti za škodu. Finančnú záťaž bude taktiež predstavovať aj účasť člena komory na vzdelávacích aktivitách organizovaných komorou. Aj keď komora nebude oprávnená vyberať osobitný poplatok za účasť na vzdelávacie aktivity, člen komory bude povinný na vlastné náklady zabezpečiť si napr. dopravu a prípadne aj ubytovacie a stravovacie služby.* |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| *Na základe skutočností uvedených v poznámkach k doložke vplyvov,**predpokladané zvýšenie nákladov nie je možné v súčasnej fáze vyčísliť. Predkladaný návrh zvyšuje náklady spojené so zamestnaním v tých prípadoch, keď člen komory bude vykonávať činnosť odborného garanta vo verejnom obstarávaní v zamestnaneckom a zamestnávateľ sa zaviaže uhrádzať zamestnancovi náklady súvisiace s členstvom.* |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| *Administratívne náklady v zmysle vyššie uvedeného sa nepredpokladajú.* |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | ***N/A*** | ***N/A*** | | *Nepriame finančné náklady* | ***N/A*** | ***N/A*** | | *Administratívne náklady* | ***N/A*** | ***N/A*** | | ***Celkové náklady regulácie*** | ***N/A*** | ***N/A*** | |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| *Navrhovaná úprava zavádza reguláciu a predstavuje určitú bariéru prístupu na trh. Analogicky vychádzajúc zo skutočnosti, že aj napriek regulácii vykonávalo k 30. 6. 2013 činnosť odborne spôsobilých osôb vo verejnom obstarávaní 1 574 podnikateľských subjektov, nemožno predpokladať, že by navrhovanou úpravou došlo k zásadnému potlačeniu hospodárskej súťaže.* |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| *Predkladaný materiál nemá vplyv na inovácie.* |